Ես առաջ էլ եմ սուսերամարտով զբաղվել, սակայն ծնված օրվանից իսկական սուր ձեռքս երբեք չեմ վերցրել: Իսկ ահա Ռոմեոյի դերը կատարելու համար ողջ սուսերամարտին պիտի տիրապետեի: Ներկայացմանը պատրաստվելիս մեներգիչներն ու դերասանները սուսերամարտի դասեր էին առնում հատուկ հրավիրված պրոֆեսիոնալից: Այնպես որ սուսերամարտին հատուկ ժամեր էին տրամադրված: Համարձակորեն կարող եմ ասել, որ այդ դերը ֆիզիկական ու հոգևոր մեծ պատրաստվածություն պահանջեց: Բելլինու Ռոմեոն Շեքսպիրյան Ռոմեոյից շատ է տարբեր: Նա իսկական մարտիկ է, ով սովոր չէ պարտվելուն: Եվ այդ մարտիկը մինչև վերջին շունչը մարտնչում է հանուն իր սիրո…